title: "A Gitshals (Moli\u00e8re)"
text: "A Gitshals (\u00fc\u00fcb Fraans\u00f6\u00f6sk: L\u2019Avare ou l\u2019\u00c9cole du mensonge) as en komeedestak faan Moli\u00e8re, wat fiiw apt\u00f6\u00f6ger uun proosaform hee. Det wurd 9. September 1668 uun a Th\u00e9\u00e2tre du Palais-Royal uun Pariis uurapfeerd. Moli\u00e8re naam f\u00f6r't stak weesentelk uunlian bi't komeedestak Det Letj Pot (\u00fc\u00fcb Latiinsk: Aulularia) faan de r\u00f6\u00f6msk dachter Plautus.\n\nA karaktern\n Harpagon, en gitshals.\n Cl\u00e9anthe, san dring.\n \u00c9lise, sin foomen.\n Val\u00e8re, \u00c9lise sin leefde.\n Mariane, Cl\u00e9anthe sin leefde, diaruun uk Harpagon verliibet as.\n Anselme, Val\u00e8re an Mariane h\u00f6r aatj.\n Frosine, en geleegenhaidsmaager.\n Simon, en meekler.\n Jacques, Harpagon san kook an kutscher.\n At Claude, Harpagon sin h\u00fcshualer.\n La Fl\u00e8che, Cl\u00e9anthe san tiiner.\n Brind'avoine.\n La Merluche, Harpagon san lakaien.\n En komisar an san skriiwer.\n\nHuaram at stak gungt\nA gitshals faan't stak as Harpagon. Hi as beseeden faant' rikdoom, wat hi apbonket hee an wal altidjs a kosten spaare. N\u00fc as hi wedmaan an hee en dring, Cl\u00e9ante, un en foomen, \u00c9lise. Uk wan hi auer s\u00f6stig as, fersch\u00fckt hi, en smok jong w\u00fcf, Mariane, tu befrein. Mariane an Cl\u00e9ante san man uunen\u00f6ler ferliibet an Cl\u00e9ante fersch\u00fckt, jil tu lianen, am Mariane an sin kraank mam tu halepen. Harpagon h\u00f6\u00f6bet, dat sin foomen, \u00c9lise, Seigneur Anselme, en rik maan, befrei skal. Hat as man uun Val\u00e8re, diar ham faan a onergung uun't weeder redet, ferliibet. Val\u00e8re wurd intendant uun a tiinst faan Harpagon, am nai bi \u00c9lise tu weesin. A komplikatschuunen wurd iarst a aanj liaset, \u00fc\u00fcs h\u00f6g faan a hoodkaraktern \u00fctjfoon, dat jo lung ferleesen lasmooten faan det likedening familje san.\n\nAuer't werk\nUun't bispal faan Harpagon wiset Moli\u00e8re d\u00f6n b\u00f6\u00f6s fulgen faan a gits, wat bi ham al nat\u00fc\u00fcrelk gef\u00fc\u00fclen an reaktschuunen deesket tu haan skintj. A dingen, wat uun sin jilkaset bed\u00fc\u00fcdet tu ham muar \u00fc\u00fcs at lok faan sin jongen. So ferspreecht hi sin foomen \u00c9lise tu de ual Anselme tu't w\u00fcf, bluat auer dat deheer maan \u00fc\u00fcb at \u00fctjstj\u00fc\u00fcr tu fersichten wal. San dring Cl\u00e9ante skal \u00fctj eenelk finansiel gr\u00fcnjer en was wedw\u00fcf befrei. Uk wal Harpagon m\u00e4 alerlei swinig geschefte tu dun haa, wan jo bluat san b\u00fc\u00fcdel fal. Man am a komeedekarakter tu waarin, hee Moli\u00e8re tu sin protagonisten bitu faan d\u00f6nheer haadensw\u00e4\u00e4rt t\u00f6\u00f6ger uk en r\u00e4 faan spoosig wensten m\u00e4den.\n\nLuke uk diar \n Di Gitshals of di S\u00f6l\u2019ring Pidersdai (1809), en komeedestak faan Jap Peter Hansen, wat en eenelk tiitel hee.\n\n eText faan A Gitshals \u00fc\u00fcb Fraans\u00f6\u00f6sk\n tjiisk auersaating faan A Gitshals\n\nKwelen\n\nKomeedestak"